《衰柳》
明代·吴殿邦

踰淮衰柳楼长亭，为问当年几回荣。拂地如烟枝有态，漫天作雪絮无情。

留连行色萧萧马，恼乱春愁恰恰莺。夹道只今憔悴甚，宁知松柏岁寒盟。

作者简介：吴殿邦，字彤贶，一字尔达，号海日。海阳人。明神宗万历四十年（一六一二）解元、四十一年（一六一三）进士，历官尚宝卿。有《古欢堂集》、《匏谷诗集》、《浮云吟》诸稿。清光绪《海阳县志》卷八有传。